Document ID: 32005D0171

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 23ης Φεβρουαρίου 2005 για την έγκριση ποσοτήτων ελεγχόμενων ουσιών που επιτρέπονται για βασικές χρήσεις στην Κοινότητα το 2004, βάσει του κανονισμού (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2005) 293] (Τα κείμενα στην τσεχική, δανική, ολλανδική, αγγλική, εσθονική, φινλανδική, γαλλική, γερμανική, ιταλική, πορτογαλική, σλοβενική και ισπανική γλώσσα είναι τα μόνα αυθεντικά) (Κείμενο που παρουσιάζει ενδιαφέρον για τον ΕΟΧ) (2005/171/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για τις ουσίες που καταστρέφουν τη στιβάδα του όζοντος (1), και ιδίως το άρθρο 3 παράγραφος 1, Εκτιμώντας τα ακόλουθα: (1) Η Κοινότητα έχει ήδη μηδενίσει την παραγωγή και κατανάλωση χλωροφθορανθράκων, άλλων πλήρως αλογονωμένων χλωροφθορανθράκων, των αλονών, του τετραχλωράνθρακα, του 1,1,1-τριχλωροαιθανίου, των υδροβρωμοφθορανθράκων και του βρωμοχλωρομεθανίου. (2) Κάθε χρόνο, η Επιτροπή οφείλει να καθορίζει τις βασικές χρήσεις για τις εν λόγω ελεγχόμενες ουσίες, τις ποσότητες που μπορούν να χρησιμοποιηθούν, καθώς και τις εταιρείες που μπορούν να τις χρησιμοποιήσουν. (3) Η απόφαση IV/25 των μερών στο πρωτόκολλο του Μόντρεαλ για τις ουσίες που καταστρέφουν τη στιβάδα του όζοντος, καλούμενου εν προκειμένω «πρωτόκολλο του Μόντρεαλ», θεσπίζει τα κριτήρια της Επιτροπής για τον καθορισμό τυχόν βασικών χρήσεων και επιτρέπει την παραγωγή και κατανάλωση που είναι αναγκαία για να καλυφθούν οι βασικές χρήσεις των ελεγχόμενων ουσιών σε κάθε μέρος. (4) Η απόφαση XV/8 των μερών στο πρωτόκολλο του Μόντρεαλ επιτρέπει την παραγωγή και κατανάλωση που είναι αναγκαία για την κάλυψη των βασικών χρήσεων των ελεγχόμενων ουσιών των εγγεγραμμένων στα παραρτήματα A, B και Γ (ουσίες των ομάδων II και III) του πρωτοκόλλου του Μόντρεαλ για εργαστηριακές και αναλυτικές χρήσεις, όπως αυτές απαριθμούνται στο παράρτημα IV της έκθεσης της έβδομης συνεδρίασης των μερών, υπό τους όρους που καθορίζονται στο παράρτημα ΙΙ της έκθεσης της έκτης συνεδρίασης των μερών, καθώς και στην απόφαση VII/11 και στην απόφαση XI/15 των μερών στο πρωτόκολλο του Μόντρεαλ. (5) Σύμφωνα με την παράγραφο 3 της απόφασης XII/2 της δωδέκατης συνεδρίασης των μερών στο πρωτόκολλο του Μόντρεαλ σχετικά με τα μέτρα για τη διευκόλυνση της μετάβασης στις απηλλαγμένες χλωροφθορανθράκων δοσιμετρικές συσκευές εισπνοής (Metered-Dose Inhalers - MDI), η Αυστρία, το Βέλγιο, η Τσεχική Δημοκρατία, η Δανία, η Φινλανδία, η Γαλλία, η Γερμανία, η Ελλάδα, η Ιρλανδία, το Λουξεμβούργο, η Νορβηγία, η Πορτογαλία, οι Κάτω Χώρες, η Σουηδία και το Ηνωμένο Βασίλειο κοινοποίησαν στο πρόγραμμα των Ηνωμένων Εθνών για το περιβάλλον (2) ότι οι χλωροφθοράνθρακες (CFC) δεν είναι πλέον απαραίτητοι για την παραγωγή του ειδικού, βραχείας δράσεως, βήτα αγωνιστή CFC-MDI. Το άρθρο 4 παράγραφος 4 περίπτωση i) στοιχείο β) του κανονισμού (ΕΚ) αριθ. 2037/2000 απαγορεύει τη χρήση και κυκλοφορία CFC, εκτός εάν θεωρούνται βασικοί υπό τους όρους που περιγράφονται στο άρθρο 3 παράγραφος 1 του ιδίου κανονισμού. Οι αποφάσεις αυτές οι σχετικές με το μη βασικό χαρακτήρα των CFC περιόρισαν τη ζήτησή τους στην Κοινότητα. Επιπλέον, το άρθρο 4 παράγραφος 6 απαγορεύει την εισαγωγή και κυκλοφορία προϊόντων CFC-MDI, εκτός εάν οι CFC στα εν λόγω προϊόντα θεωρούνται βασικοί, υπό τους όρους που περιγράφονται στο άρθρο 3 παράγραφος 1. (6) Η Επιτροπή δημοσίευσε, στις 11 Ιουλίου 2003, ανακοίνωση (3) προς τις εταιρείες της Κοινότητας (15) που ζητούν από την Επιτροπή να αποφανθεί σχετικά με τη χρήση ελεγχόμενων ουσιών για τις βασικές χρήσεις στην Κοινότητα το 2004 και, επίσης, στις 11 Μαΐου 2004 (4), κοινοποίηση προς τις εταιρείες των δέκα νέων κρατών μελών, και έγινε αποδέκτης δηλώσεων σχετικών με τις προβλεπόμενες βασικές χρήσεις ελεγχόμενων ουσιών το 2004. (7) Η απόφαση 2004/209/ΕΚ της Επιτροπής, της 28ης Ιανουαρίου 2004, για την έγκριση ποσοτήτων ελεγχόμενων ουσιών που επιτρέπονται για βασικές χρήσεις στην Κοινότητα, το 2004, βάσει του κανονισμού (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου (5) πρέπει να τροποποιηθεί ώστε να προστεθούν οι συγκεκριμένες ποσότητες ουσιών που καταστρέφουν τη στιβάδα του όζοντος, οι οποίες απαιτούνται για βασικές χρήσεις στα δέκα νέα κράτη μέλη από την 1η Μαΐου 2004. (8) Η απόφαση 2004/209/ΕΚ θα πρέπει να αντικατασταθεί, επομένως, για λόγους νομικής σαφήνειας και διαφάνειας. (9) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης που συνεστήθη δυνάμει του άρθρου 18 παράγραφος 1 του κανονισμού (ΕΚ) αριθ. 2037/2000, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Η ποσότητα των ελεγχόμενων ουσιών της ομάδας Ι (χλωροφθοράνθρακες 11, 12, 113, 114 και 115), που καλύπτονται από τον κανονισμό (ΕΚ) αριθ. 2037/2000, η οποία μπορεί να χρησιμοποιηθεί για βασικές ιατρικές χρήσεις στην Κοινότητα το 2004, ανέρχεται σε 1 428 533,000 χιλιόγραμμα ΔΚΟ (δυναμικό καταστροφής όζοντος). 2. Η ποσότητα ελεγχόμενων ουσιών της ομάδας Ι (χλωροφθοράνθρακες 11, 12, 113, 114 και 115) και της ομάδας II (άλλοι, πλήρως αλογονωμένοι χλωροφθοράνθρακες), που καλύπτονται από τον κανονισμό (ΕΚ) αριθ. 2037/2000, η οποία μπορεί να χρησιμοποιηθεί για βασικές εργαστηριακές χρήσεις στην Κοινότητα το 2004, ανέρχεται σε 73 336,765 χιλιόγραμμα ΔΚΟ. 3. Η ποσότητα ελεγχόμενων ουσιών της ομάδας ΙΙΙ (αλόνες), που καλύπτονται από τον κανονισμό (ΕΚ) αριθ. 2037/2000, η οποία μπορεί να χρησιμοποιηθεί για βασικές εργαστηριακές χρήσεις στην Κοινότητα το 2004, ανέρχεται σε 19 268,700 χιλιόγραμμα ΔΚΟ. 4. Η ποσότητα ελεγχόμενων ουσιών της ομάδας IV (τετραχλωράνθρακας), που καλύπτονται από τον κανονισμό (ΕΚ) αριθ. 2037/2000 και η οποία μπορεί να χρησιμοποιηθεί για βασικές εργαστηριακές χρήσεις στην Κοινότητα το 2004, ανέρχεται σε 141 834,000 χιλιόγραμμα ΔΚΟ. 5. Η ποσότητα ελεγχόμενων ουσιών της ομάδας V (1,1,1-τριχλωροαιθάνιο), που καλύπτονται από τον κανονισμό (ΕΚ) αριθ. 2037/2000, η οποία μπορεί να χρησιμοποιηθεί για βασικές εργαστηριακές χρήσεις στην Κοινότητα το 2004, ανέρχεται σε 529,300 χιλιόγραμμα ΔΚΟ. 6. Η ποσότητα ελεγχόμενων ουσιών της ομάδας VII (υδροβρωμοφθοράνθρακες) που καλύπτονται από τον κανονισμό (ΕΚ) αριθ. 2037/2000, η οποία μπορεί να χρησιμοποιηθεί για βασικές εργαστηριακές χρήσεις στην Κοινότητα το 2004, ανέρχεται σε 3,070 χιλιόγραμμα ΔΚΟ. 7. Η ποσότητα ελεγχόμενων ουσιών της ομάδας IX (βρωμοχλωρομεθάνιο) που καλύπτονται από τον κανονισμό (ΕΚ) αριθ. 2037/2000, η οποία μπορεί να χρησιμοποιηθεί για βασικές εργαστηριακές χρήσεις στην Κοινότητα το 2004, ανέρχεται σε 13,248 χιλιόγραμμα ΔΚΟ. Άρθρο 2 Απαγορεύεται η κυκλοφορία δοσιμετρικών συσκευών εισπνοής που περιέχουν χλωροφθοράνθρακες (CFC -MDI) εγγεγραμμένους στο παράρτημα Ι, στις χώρες όπου οι χλωροφθοράνθρακες (CFC) θεωρούνται ως μη βασικοί για τα εν λόγω προϊόντα. Άρθρο 3 Κατά την περίοδο από την 1η Ιανουαρίου έως τις 31 Δεκεμβρίου 2004, ισχύουν οι ακόλουθες διατάξεις: 1. Η έγκριση ποσοστώσεων για τους χλωροφθοράνθρακες 11, 12, 113, 114 και 115, για βασικές ιατρικές χρήσεις, αφορά τις εταιρείες που αναφέρονται στο παράρτημα ΙΙ. 2. Η έγκριση ποσοστώσεων για τους χλωροφθοράνθρακες 11, 12, 113, 114 και 115 και για άλλους, πλήρως αλογονωμένους χλωροφθοράνθρακες, για βασικές εργαστηριακές χρήσεις, αφορά τις εταιρείες που αναφέρονται στο παράρτημα ΙΙΙ. 3. Η έγκριση ποσοστώσεων για τις αλόνες, για βασικές εργαστηριακές χρήσεις, αφορά τις εταιρείες που αναφέρονται στο παράρτημα IV. 4. Η έγκριση ποσοστώσεων για τον τετραχλωράνθρακα, για βασικές εργαστηριακές χρήσεις, αφορά τις εταιρείες που αναφέρονται στο παράρτημα V. 5. Η έγκριση ποσοστώσεων για το 1,1,1-τριχλωροαιθάνιο, για βασικές εργαστηριακές χρήσεις, αφορά τις εταιρείες που αναφέρονται στο παράρτημα VI. 6. Η έγκριση ποσοστώσεων για τους υδροβρωμοφθοράνθρακες, για βασικές εργαστηριακές χρήσεις, αφορά τις εταιρείες που αναφέρονται στο παράρτημα VII. 7. Η έγκριση ποσοστώσεων για το βρωμοχλωρομεθάνιο, για βασικές εργαστηριακές χρήσεις, αφορά τις εταιρείες που αναφέρονται στο παράρτημα VIII. 8. Οι ποσοστώσεις βασικών χρήσεων για τους χλωροφθοράνθρακες 11, 12, 113, 114 και 115, και για άλλους, πλήρως αλογονωμένους χλωροφθοράνθρακες, τον τετραχλωράνθρακα, το 1,1,1-τριχλωροαιθάνιο, τους υδροβρωμοφθοράνθρακες και το βρωμοχλωρομεθάνιο, είναι αυτές που καθορίζονται στο παράρτημα IX. Άρθρο 4 Η απόφαση 2004/209/ΕΚ καταργείται. Οι παραπομπές στην απόφαση που καταργείται θεωρούνται παραπομπές στην παρούσα απόφαση. Άρθρο 5 Η παρούσα απόφαση απευθύνεται στις ακόλουθες επιχειρήσεις: 3M Health Care Ltd 3M House Morley Street Loughborough Leicestershire LE11 1EP United Kingdom Aventis London Road, Holmes Chapel Cheshire CW4 8BE United Kingdom Bespak PLC North Lynn Industrial Estate King's Lynn PE30 2JJ - Norfolk United Kingdom Boehringer Ingelheim GmbH Binger Strasse 173 D-55216 Ingelheim am Rhein Chiesi Farmaceutici SpA. Via Palermo 26/A I-43100 Parma GlaxoSmithKline Speke Boulevard Speke L24 9JD - Liverpool United Kingdom IG Sprühtechnik GmbH Im Hemmet 1 D-79664 Wehr Inyx Pharmaceuticals Ltd Astmoor Industrial Estate 9 Arkwright Road RUNCORN Cheshire WA7 1NU United Kingdom IVAX Ltd Unit 301 Industrial Park Waterford Ireland Jaba Farmaceutica SA Rua da Tapada Grande, no. 2 P-2710-089 Abrunheira Sintra Laboratorio Aldo Union S.A. Baronesa de Maldá 73 Espluges de Llobregat E-08950 Barcelona Otsuka Pharmaceuticals (E) Provenca, 388 E-08025 Barcelona SICOR SpA Via Terrazzano 77 I-20017 RHO Milano Schering-Plough Labo NV Industriepark 30 B-2220 Heist Op Den Berg Valvole Aerosol Research Italiana (VARI) Spa - LINDAL Group Italia Via del Pino, 10 Olginate (LC) I-23854 Italia Valeas SpA Pharmaceuticals Via Vallisneri, 10 I-20133 Milano Valois SA 50 avenue de l’Europe F-78160 Marly-Le-Roi Acros Organics bvba Janssen Pharmaceuticalaan 3a B-2440 Geel Airbus France 316 route de Bayonne F-31300 Toulouse Agfa- Gevaert NV Septestraat 27 B-2640 Mortsel Bie & Berntsen Sandbaekvej 7 DK-2610 Roedovre Biosolove BV Waalreseweg 17 5554 HA Valkenswaard Netherlands Butterworth Laboratories Ltd 54 Waldegrave Road, Teddington Middlesex TW11 8NY United Kingdom Carl Roth GmbH Schoemperlenstr. 1-5 D-76185 Karlsruhe Elcom Group Okružní 988 CZ-735 14 Orlová - Lutyně Environnement SA 111 Bld Robespierre BP 4513 F-78304 Poissy Fisher Scientific Bishop Meadow Road LE11 5RG Loughborough United Kingdom Health Protection Inspectorate-Laboratories Paldiski mnt 81 EE-10617 Tallinn Honeywell Specialty Chemicals Wunstorfer Strasse 40 Postfach 100262 D-30918 Seelze Institut Scientifique de Service Public (ISSeP) Rue du Chéra 200 B-4000 Liège Institut E. Malvoz (B) Quai du Barbou, 4 B-4000 Liège Ineos Fluor Ltd PO Box 13, The Heath Runcorn Cheshire WA7 4QF United Kingdom Katholieke Universiteit Leuven Krakenstraat 3 B-3000 Leuven Laboratoires Sérobiologiques 3 rue de Seichamps F-54425 Pulnoy LGC Promochem GmbH Mercatorstr. 51 D-46485 Wesel Mallinckrodt Baker BV Teugseweg 20 7418 AM Deventer Netherlands Merck KgaA Frankfurter Strasse 250 D-64271 Darmstadt Mikro+Polo d.o.o. Lackova 78 SLO-2000 Maribor Panreac Quimica SA Riera de Sant Cugat 1 E-08110 Montcada I Reixac (Barcelona) Rohs Chemie GmbH Berliner Str. 54 D-53819 Neunkirchen-Seelsheid Sanolabor d.d. Leskoškova 4 SLO-Ljubljana SDS Solvants, Documentation, Synthèses SA Z.I. de Valdonne, BP 4 F-13124 Peypin Sigma Aldrich Chemie GmbH Riedstrasse 2 D-89555 Steinheim Sigma Aldrich Chimie SARL 80 rue de Luzais L'Isle-d'Abeau Chesnes F-38297 St-Quentin-Fallavier Sigma Aldrich Company Ltd The Old Brickyard New Road Gillingham SP8 4XT United Kingdom Sigma Aldrich Laborchemikalien Wunstorfer Strasse 40, Postfach 100262 D-30918 Seelze VWR I.S.A.S. 201 rue Carnot F-94126 Fontenay-sous-bois University Of Technology Vienna Institut of Industrial Electronics and Material Science Gusshausstrasse 27-29 A-1040 Wien YA-Kemia Oy - Sigma-Aldrich Finland Teerisuonkuja 4 FI-00700 Helsinki Βρυξέλλες, 23 Φεβρουαρίου 2005.

Classification Labels:
1164
249

Label Descriptions:
{"1164": "Χημική βιομηχανία", "249": "ΒΙΟΜΗΧΑΝΙΑ"}

EuroVoc IDs (Original): 2470
1362
2090
3584

EuroVoc IDs (Expanded): 2470
1362
2090
3584

Dataset Source: meu

Split: train